पाएं अपने शहर की ताज़ा ख़बरें और फ्री ई-पेपरडाउनलोड करें
बनगांव बाजार गांव के वार्ड 9 में गत शनिवार की रात ठोकर से पति-पत्नी की मौत के बाद उसकी एकलौती बेटी के भरण-पोषण की चुनौती खड़ी हो गई है। उसके माता-पिता की माैत पर परिवार के अलावा ग्रामीणों में आक्रोश है। एकलौती बेटी आशा कुमारी उर्फ रौशनी कुमारी अपने माता-पिता की याद में बार-बार रो-रोकर बेहोश हो जा रही है। अब उसका सहारा उसकी नानी छथिया देवी, एकलौती बेटी की बड़ी मम्मी उर्मिला देवी, बड़े पापा दोरिक राम, मौसी जगतारण देवी, मौसा मोहन राम, मृतक के भतीजे रामप्रीत राम व भोला राम बन रहे हैं।
उसके पिता 40 वर्षीय गणेश राम ठेला चलाकर अपने परिवार का भरण-पोषण करता था। किसी तरह दो वक्त की रोटी का इंतजाम कर लेता था। दोनों शवाें काे मुखाग्नि भतीजा रामप्रीत राम ने दी है। वहीं पुलिस ने गिरफ्तार तीनों अभियुक्तों को सोमवार को जेल भेज दिया है, जबकि दो नामजद अभियुक्त फरार हैं। रविवार को उसकी बेटी के फर्द बयान पर थाने में प्राथमिकी दर्ज कराई गई है। इसमें गांव के दुलारचन्द राम, हरिंद्र कुमार, सुरेंद्र कुमार, नवीन कुमार व सौरभ कुमार को नामजद अभियुक्त बनाया गया है। इसमें बताया गया था कि सभी ने सोची-समझी साजिश के तहत उसके माता-पिता की हत्या कर दी है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn